24. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 9 της 9/9 Ιαν. 1974 (ΦΕΚ Α΄ 2) Περί καθορισμού της σειράς προτεραιότητος των εγγραφομένων εις ΑΟΟΑ μελών της Β΄ Κατηγορίας. Έχοντες υπ’ όψει: 1.Το άρθρ. 1 παρ. 1 β(2) του Ν.Δ. 89/1973 «περί τροποποιήσεως και συμπληρώσεως της περί Αυτονόμου Οικοδομικού Οργανισμού Αξιωματικών (ΑΟΟΑ) Νομοθεσίας». 2.Την υπ’ αριθ. 504/20.11.1973 διατυπωθείσαν γνώμην του Διοικητικού  Συμβουλίου του ΑΟΟΑ. 3.Την υπ’ αριθ. 794/1973 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Αμύνης Υπουργού, απεφασίσαμεν και διατάσσομεν: Άρθρον μόνον.-«1.Η σειρά προτεραιότητας για την εξυπηρέτηση των Αξιωματικών και Ανθυπασπιστών των Ενόπλων Δυνάμεων που υπάγονται στην κατηγορία της παρ. 1β του άρθρ. 1 του Ν.Δ. 89/1973 (Β΄ Κατηγορία) καθορίζεται με βάση την ημερομηνία καταθέσεως της αιτήσεως εγγραφής και τον αριθμό πρωτοκόλλου του ΑΟΟΑ. Σελ. 714,06(β) Τεύχος 1092 –Σελ. 92 2.Στην αίτηση πρέπει να επισυνάπτεται υποχρεωτικά πρόσφατο αντίγραφο φύλλου μητρώου, που εκδίδεται από το οικείο Γενικό Επιτελείο, άλλως αύτη δεν θα γίνεται δεκτή. 3.Σε περίπτωση καταθέσεως ή αφίξεως στον ΑΟΟΑ περισσοτέρων αιτήσεων κατά την αυτή ημερομηνία, για τον καθορισμό της σειράς ενεργείται κλήρωση από τριμελή επιτροπή, τα μέλη της οποίας, μαζί με τους αναπληρωτές τους, ορίζονται από τον Προϊστάμενο Υπηρεσιών του ΑΟΟΑ κάθε Δεκέμβριο και για ολόκληρον τον επόμενο χρόνο. Η Τριμελής επιτροπή αποτελείται από έναν ανώτερο Αξιωματικό ως Πρόεδρο και 2 Υπάλληλους που υπηρετούν στο οργανισμό. 4.Ο πίνακας σειράς προτεραιότητας που καταρτίζεται με τον παραπάνω τρόπο είναι ενιαίος για όλους τους Κλάδους των Ενόπλων Δυνάμεων και οι εγγεγραμμένοι σ’ αυτόν εξυπηρετούνται σύμφωνα με τη σειρά τους, ανεξάρτητα από τον κλάδο στον οποίο ανήκουν». Το άρθρο μόνο αντικαταστάθηκε ως  άνω από το άρθρ. 1 Π.Δ. 394/8-26 Νοεμ. 1990 (ΦΕΚ Α΄ 158). Σύμφωνα δε με το άρθρ. 2 του άνω Π.Δ/τος οι διατάξεις του άρθρου μόνου ισχύουν από 1 Ιαν. 1991. 72 36.Θ.β.24 Αυτόνομος Οικοδομικός Οργανισμός  Αξιωματικών

[Source: greek_legal_code_raptarchis | Tokens: 1830]